Ոմանք էլ տոնակատարությունը քննադատեցին պատմական տեսանկյունից։ Նրանք ասում էին, որ Խլոդվիգի մկրտությամբ չէ, որ Ֆրանսիան կաթոլիկություն է ընդունել, քանի որ այս կրոնն այն ժամանակ արդեն հիմնավորապես արմատավորվել էր գալա–​հռոմեական բնակչության մեջ։ Եվ նրանք պնդում էին, թե նրա մկրտությունը չի նշանավորում Ֆրանսիայի՝ որպես ազգի ծնունդը։ Նրանց կարծիքով՝ դա պետք է տեղի ունեցած լիներ 843 թ.–ին, երբ Կարլոս Մեծի թագավորությունը բաժանվեց, ու ըստ այդմ էլ հարկավոր է Կարլոս Ճաղատին Ֆրանսիայի առաջին թագավոր համարել և ոչ թե Խլոդվիգին։